Sceneweb

Sceneweb er et nasjonalt historisk arkiv for profesjonell scenekunst i Norge. Scenewebarkivet inneholder arkivmateriale fra 1827 (Det Strømbergske Teaters oppsetning av Jeppe paa Bjerget) frem til i dag. Her finner du informasjon om frie scenekunstkompanier og private og offentlige, nasjonale og regionale scenekunstinstitusjoner. Vår visjon er én dag å kunne gi en fulldekkende oversikt over verk, aktører, organisasjoner, spillesteder og utmerkelser innen norsk scenekunst, med tilhørende digitalisert materiale som bl.a. foto, plakat, program, artikler og video. Sceneweb er per i dag ikke ett fullstendig arkiv. Vi fyller kontinuerlig databasen med mer materiale, og gjør slik Sceneweb til en stadig rikere kilde om norsk scenekunst.  

Sceneweb så dagens lys i oktober 2011. Da ble internettsiden hvor databasen formidles lansert.  

Sceneweb eies og driftes av Danse- og teatersentrum / Performing Arts Hub Norway.

I 2013 ble det inngått et samarbeid med Nasjonalbiblioteket som har ansvaret for innsamling og digitalisering.

Referanser

Eksterne lenker 
 

Databaser
Etableringer i 2011
Teater i Norge
Dans
Arkiv i Norge
Performancekunst
Musikkteater
Norske nettsteder
Norske oppslagsverk